BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 
ODJELJENJE U LOPARAMA 

Broj: 80 2 Ip 077048 19 Ip 3 

Lopare, 15.02.2022. godine

Osnovni sud u Bijeljini-Odjeljenje u Loparama, sudija Jovan Savić, u izvršnom postupku tražioca izvršenja Republika Srpska Ministarstvo Finansija Poreska Uprava Područna Jedinica Bijeljina, protiv izvršenika Neđo Davidović Vl. Str Gaga Lopare, radi Izvršenje na nepokretnostima , v.s.p. 2.575,43 KM, van ročišta, donio je dana 15.02.2022.godine, sljedeći

Z A K LJ U Č A K
- o prodaji nekretnina putem javne prodje –licitacije –

I.
Utvrđuje se na osnovu procjene tržišne vrijednosti nekretnina sačinjene od strane Ministarstva finansija, Poreske uprave,Područni centar Bijeljina od 02.03.2020. godine, da tržišna vrijednost izvršenika, označenih kao: 
· kč.br.1003, šuma, površine od 3635 m2, procjenje vrijednosti od 2.782,41 KM, 

· kč.br.1123,šuma, u površini od 9246 m2, procjenje vrijednosti od 7.077,35 KM

· kč.br.1271, šuma, u površini od 569 m2, procjenjena vrijednost od 435,54 KM, 

· kč.br. 1004, pomoćni objekat, u površini od 29 m2, procjenjena vrijednost od 2.000 KM, 

sve upisane u List nepokretnosti br.4/2 k.o. Priboj, na imenu Davidović Steve Neđo iznosi 12.295,30 KM. 

                                                          II
Određuje se ročište za drugu prodaju nekretnina koje će se održati dana 08.04.2022. godine u 08:30 časova u zgradi suda –odjeljenje u Loparama, sudnica br. 4.
III

U skladu sa odredbom čl. 103.st.2. Zakona o izvršnom postupku, konačna vrijednost nekretnina iz stava ovog zaključka, može se utvrditi i na ročištu za prodaju. 

IV
Predmetne nekretnine mogu se pogledati svakim radnim danom od 08:00 do 16 časova u mjestsu Priboj, a na dan određen za prodaju najkasnije jedan sat prije početka javnog nadmetanja. Ako izvršenik ili drugo lice ometa razgledanje nepokretnosti Sud će, na zahtjev stranke, koji se može podnijeti najdalje 8 dana prije datuma održavanja zakazanog ročišta, donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

V

Na nekretninama iz tačke I. ovog Zaključka upisana je zabilježba vođenja konkretnog potraživanja tražioca izvršenja i vođenja ovog postupka.

                                                            VI
Na drugom ročištu za prodaju nekretnine iz tačka I ovog Zaključka, ne mogu se prodati ispod 1/3 utvrđene vrijednosti.

 VII

Na javnoj prodaji mogu učestvovati sva fizička i pravna lica, osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uslov da, prije ročišta za prodaju, na ime osiguranja polože iznos od 1/10 od utvrđene vrijednosti nekretnine, s tim što to osiguranje ne može iznositi više od 10.000,00 KM.

VIII

Osiguranje se polaže na depozitni račun Osnovnog suda u Bijeljini, br. 562 099 8130145898, otvoren kod NLB „Razvojne Banka“ a.d Banjaluka, vrsta prihoda 223171, opština 005, budžetska organizacija 1067001, pozivom na broj predmeta spisa. Dokaz o uplati predujmljenih sredstava, uz oznaku broja predmetnog spisa, priložiti sudu najkasnije prije početka zakazanog ročišta. Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

IX

Ponuđač  sa najvišom ponudom plaća ukupnu prodajnu cijenu, umanjenu za položeno osiguranje, koju je dužan uplatiti na navedeni depozitni račun Osnovnog suda u Bijeljini u roku od 30 dana, nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

X
Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.

XI

Sud će obustaviti izvršni postupak ukoliko se nepokretnost ne može prodati ni na drugom ročištu. Obustava izvršnog postupka ne sprečava pokretanje novog izvršnog postupka, radi naplate tog potraživanja na istoj nepokretnosti. 

XII

Ovaj zaključak objaviće se na sudskoj oglasnoj tabli i WEB stranici Suda. Stranka može o svom trošku objaviti zaključak o prodaji i u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.

XIII

Stranke se mogu sporazumjeti da se prodaja navedene nekretnine izvrši i neposrednom pogodbom do otvaranja ročišta za javno nadmetanje.









                       S u d i j a,








                    
          Jovan Savić
Pouka o pravnom lijeku: 

Protiv ovog zaključka nije dozvoljen pravni lijek.                                                                                                                                                                   

